****

**Szabadság Sugárúti Általános Iskola**

1171. Budapest, Szabadság sugárút 32.

T./Fax: 258-27-51

E-mail: www.sugariskola@gmail.com

www.sugarsuli.sulinet.hu

**A 2016/2017-es tanévre vonatkozó normatív kedvezmény**

**(ingyenes tankönyv)**

T i s z t e l t S z ü l ő k!

Ezúton tájékoztatjuk Önöket a következő, 2016/2017-es tanévre vonatkozó normatív kedvezmény (ingyenesség) igénybevételéhez szükséges legfontosabb tudnivalókról.

Igénylés esetén ingyenes tankönyvellátást (normatív kedvezmény) köteles az iskola biztosítani a nappali rendszerű iskolai oktatásban résztvevő tanuló számára, ha a gyermek:

a) tartósan beteg **(szakorvos igazolja),**

b) testi, érzékszervi, értelmi, beszédfogyatékos, autista, több fogyatékosság együttes előfordulása esetén halmozottan fogyatékos **(szakértői és rehabilitációs bizottság igazolja),**

c) a pszichés fejlődés zavarai miatt a nevelési, tanulási folyamatban tartósan és súlyosan akadályozott [pl. dyslexia, dysgraphia, dyscalculia, mutizmus, kóros hyperkinetikus vagy kóros aktivitászavar **jogosultság alapjául kizárólag a közoktatásról szóló 1993. évi LXXIX. törvény 35. § (3) bekezdésében meghatározott - a tanulási képességet vizsgáló szakértői és rehabilitációs tevékenységet ellátó - szakértői és rehabilitációs bizottság szakvéleménye fogadható el],**

d) három- vagy többgyermekes családban él **(a megállapított családi pótlék igazolja),**

e) nagykorú és saját jogán családi pótlékra jogosult **(a megállapított családi pótlék igazolja),**

f) rendszeres gyermekvédelmi kedvezményben részesül **(az erről szóló határozat igazolja).**

Szükség esetén a családi pótlékról szóló igazolást a munkáltató, a munkahellyel nem rendelkező részére az Államkincstár Területi Igazgatósága adja ki. **A családi pótlék igazolható bérjegyzékkel, számlakivonattal vagy postai igazoló** **szelvénnyel is.**

**Fontos, hogy az ingyenes tankönyvekre való jogosultságot igazoló megfelelő okiratot (ld. előbbi felsorolás!) az Igénylőlappal együtt beküldjék!** A jogosultságot majd a tankönyvek átvételekor **(2016 szeptember első tanítási napján) is igazolniuk kell!**

**Az igénylő az általa közölt adatok valódiságáért büntetőjogi felelősséget visel, az azokban beálló módosulásokról az iskolát 15 napon belül értesítenie kell!**

A tanuláshoz szükséges tankönyvvé nyilvánított tankönyveket használatra kapják a tanulók, melyet meghatározott időben tiszta, firkálás mentes, ép állapotban kell leadni az osztályfőnöknek. Rongált, piszkos, szakadt tankönyveket nem vesszük vissza, azok árát meg kell téríteni.

Igényüket az **IGÉNYLŐLAP** értelemszerű kitöltésével és benyújtásával, valamint a **szükséges dokumentumok**

**csatolásával** kell bejelenteni. Az igénylőlapot **legkésőbb 2016. április 8-ig** kell leadni az osztályfőnöknek.

**Az igénylőlap letölthető iskolánk honlapjáról: www.sugarsuli.hu**

**Nyomatékosan felhívjuk figyelmüket, hogy ha az igénylőlapot és a szükséges igazolásokat határidőre nem juttatják vissza az iskolába, akkor az igénylést az iskola nem tudja elfogadni!**

Szabóné Krebsz Melinda

tankönyvfelelős